Nuusbrief van 26 April 2019 • Laerskool Jan van Riebeeck
26 Apr, 2019 | Nuusbrief
Maandag, 29 April 2019 Rugby: Liga vs. Van Riebeeckstrand (Van Riebeeckstrand Primary School, 5-55 Dromedaris St, Van Riebeeckstrand)
Maandag, 29 April 2019 Beheerraadsvergadering is uitgestel
Vrydag, 3 Mei 2019 Skaaktoernooi @ Curro Hermanus |
Vrydag, 3 Mei 2019 Skaak: Liga wedstryde WEG (St. Cyprian’s School, 2387 Gorge Rd, Oranjezicht)
Vrydag, 3 Mei 2019 Toets: Gr.4 – 7 Wiskunde
Maandag, 6 Mei 2019 Beheerraadsvergadering
Vrydag. 10 Mei 2019 Eisteddfod @ LJvR
Vrydag, 10 Mei 2019 Skaak: Curro Hermanus Skaaktoernooi (WEG)
Vrydag, 10 Mei 2019 Toets: Gr.4-6 NWT
Tina Fourie is ‘n speelterapeut en sal vanaf 29 April elke Maandag in Marike se kantoor beskikbaar wees. Ouers kan direk met haar kontak maak deur haar te e-pos: tfourie5@gmail.com
Kliek HIER vir ‘n oorsig van wat speelterapie behels.
Addisionele huiswerkklasse Gr.4-7
Leerders leer die beste by ander leerders …
Laerskool en Hoërskool Jan van Riebeeck vat hande en bou bande deur van die akademiese presteerders (Gr.10 – 12-leerders) te gebruik om akademiese intervensie aan ons graad 4 – 7-leerders te voorsien. Hierdie intervensie is om enige leerder nog meer te versterk sodat Laerskool Jan van Riebeeck kan voortbou en selfs nog beter akademiese resultate kan behaal. Baie van hierdie hoërskoolleerders is oud-leerders van die laerskool en verskriklik oulik, betroubaar en gefokus op hul skoolwerk.
Op hierdie manier trek ons leerders voordeel om op ‘n gemaklike manier hulp met huiswerk, opsomwerk en selfs voorbereiding vir toetse by ouer leerders te ontvang. Die huiswerkklasse sal op ‘n Maandag / Woensdag / Donderdag vanaf 14:30 – 15:15 plaasvind. Die idee is dat elke leerder een keer per week huiswerkklasse ontvang. Die klasse is vir enige leerder in graad 4 – 7 beskikbaar. Graad 3 leerders is ook welkom.
Hierdie projek gee ons ouers ook die geleentheid om te verseker dat huiswerk reeds by die skool op ‘n gestruktureerde manier gedoen word terwyl die kinders wag om by die skool gehaal te word.
Laat weet vir Marinda Brink (marinda@jvrprim.co.za) indien jou kind by hierdie huiswerkklasse kan inskakel. Die lesse is gratis en ons wil genoeg geleentheid aan ons leerders bied om hul akademiese potensiaal te ontwikkel.
Daar is ‘n magdom ongemerkte kosblikke, kossakkies en waterbottels in die verlore goedere kas en die hoop groei daagliks. Indien jy vermoed dat daar items is wat aan jou kinders behoort, gaan kyk asseblief in die linkerkas oorkant die klerebank. Weens beperkte spasie, sal alle onopgeëisde kosblikke, kossakkies en waterbottels eerskomende Woensdag verwyder en verkoop word.
Besoek ook gerus die VERLORE GOEDERE SKAKEL vir ongemerkte skoolklere en skoolskoene.
Alle atlete (insluitend tweekamp atlete) moet asb. hul blou atletiekhempies in hul besit, terug besorg aan juffrou Hanekom. Die atletiek en tweekamp seisoen is verby en ons moet dit nou weer vir die landloopatlete gebruik. Daar is sommige atlete wat hempies van 2018 nog by hulle het.
Young Engineers gratis demo les
Young Engineers gaan vanaf Donderdag, 2 Mei, lesse aanbied by Laerskool Jan van Riebeeck (in juffrou Schultz se klas). Indien jou kind belangstel, kan jy na die ADVERTENSIE gaan kyk vir meer inligting. Die eerste sessie (2 Mei) is ‘n gratis demo les.
Baie geluk aan Lara Frontini in Gr.3 wat Jannie van die week is. Geniet die R100 Col’Cacchios geskenkbewys.
Almal wat by die Liewe Aarde Depot herwin kan Woensdag 24 April sivvies dra.
2. 2 x beurse vir diversiteitsleerders
4. 2 x beurse vir Huppelland assistent onderwyssertifikaat
4. Toelaag vir personeelkamer
5. Nuwe bankies by laerskool
6. Algemene opknapping van deure en vensters
Indien jy nie die veiling kan bywoon nie, kan jy steeds ‘n skenking tot die veiling maak.
Betaling van die kaartjies sowel as skekings moet per EFT in die trust se rekening gedoen word:
Almal het hul individuele foto’s en familiefoto’s in koeverte ontvang. Leerders handig die koevert met die korrekte bedrag in die koevert by die klasonderwyser in.
Indien jy die koevert verloor, kan jy ook na LUNCHBOX PHOTOGRAPHY se webtuiste gaan om na die foto’s te kyk en te bestel.
Netwerk 24 in samewerking met Die Burger, Beeld en Volksblad, bied vir die eerste keer ‘n landwye aanlyn-wiskundekompetisie aan vir graad 6 en 7 leerders. Die kompetisie word slegs in Afrikaans aangebied. Die leerders wat wil deelneem, is reeds geregistreer en sal die uitdunrondte op 3 Mei aflê. Intussen het leerders die geleentheid om ‘n paar proeflopies af te lê om aan die formaat gewoond te raak. Die skryf van die kompetisie vind direk na skool plaas en die leerders het 60 minute om 20 vrae te beantwoord. Die finale rondte vind plaas op Saterdag, 27 Julie. Die plek sal nog bekend gemaak word. Daar is baie groot pryse op die spel. Die leerder wat eerste eindig, wen R15 000 asook R15 000 vir die skool, tweede plek wen R10 000 en derde plek, R5 000. Ons het 60 leerders wat aan die kompetisie gaan deelneem en ons wens vir hulle alle sterkte toe.
Drie spelers kompeteer in rugby vir WP kleure.
Drie van ons spelers het deurgedring tot die volgende rondte proewe waaruit die WP Sone O/12 & O/13 rugbyspelers gekies word. Baie geluk aan Stephan Griesel (O/12); Jacques Loubser en Alexander Newton (O/13). Die volgende rondte vind op 2 Mei plaas. Baie geluk manne en baie sterkte!
Vyf netbalspelers is gekies vir die Metro-Noord span
Ons het op Maandag, 8 April, met 11 van ons spelers in verskeie ouderdomsgroepe (van O/11 – O/13) die eerste rondte proewe bygewoon. Daarna het nog drie baie laat aande se proewe gevolg. Al ons spelers het hul beste gegee en ons is baie trots op elkeen. By gister se proewe was daar gemiddeld 50 dogters per ouderdom waaruit hulle 35 spelers moes kies. Baie geluk aan die onderstaande spelers wat gekies is vir Metro-Noord se spanne. Hulle sal Vrydag, 26 April, teen Metro-Sentraal se spanne speel om dan deur te dring na die finale proewe waar al vier Metro-distrikte se spelers sal kompeteer vir ‘n plek in die Wes-Kaap spanne (O/12 & O/13) of WP-spanne (O/11 – O/13). Die spelers wat Vrydag deelneem is: Mia Symington en Katrien Stimie (O/11); Stella Malan (O/12); Neena Lonte en Jacomien van der Westhuizen (O/13). Vrydag se proewe sal by Laerskool Jan van Riebeeck plaasvind.
“Moenie toelaat dat wat jy nie kan doen nie, jou stop om te doen wat jy wel kan doen nie.”
PreviousDrie spelers kompeteer in rugby vir WP kleure.
Nuusbrief 2 Feb 2018
Vrydag, 2 Februarie 2018